CELEX: C2006/294/105
Language: et
Date: 2006-12-02 00:00:00
Title: Kohtuasi T-229/06: 24. augustil 2006 esitatud hagi — Kretschmer versus parlament

2.12.2006   
            
            
               ET
            
            
               Euroopa Liidu Teataja
            
            
               C 294/50
            
         24. augustil 2006 esitatud hagi — Kretschmer 
         versus
       parlament
   (Kohtuasi T-229/06)
   (2006/C 294/105)
   Kohtumenetluse keel: prantsuse
   Pooled
   
      Hageja: Elfriede Kretschmer (Overijse, Belgia) (esindaja: advokaat G. Vandersanden)
   
      Kostja: Euroopa Parlament
   Hageja nõuded
   
               —
            
            
               Tühistada 14. juunil 2006 hagejale teatavaks tehtud otsus mitte maksta talle päevaraha täies ulatuses alates 16. oktoobrist 2003, millega määrati hageja töölevõtmiskohaks Overijse (Belgia);
            
         
               —
            
            
               sellest tulenevalt mõista kostjalt välja järgmised summad:
            
         
               —
            
            
               
                           i)
                        
                        
                           päevarahana
                           
                                       —
                                    
                                    
                                       2. juuni 2003. aasta Euroopa Parlamendi teenistusse lähetatud siseriiklike ekspertide lähetamist reguleerivate eeskirjade artikli 12 lõike 1 alusel 50 eurot päevas ajavahemikul 16. oktoober — 30. aprill 2004,
                                    
                                 
                                       —
                                    
                                    
                                       3. mai 2004. aasta Euroopa Parlamendi teenistusse lähetatud siseriiklike ekspertide lähetamist reguleerivate eeskirjade artikli 12 lõike 1 alusel 84 eurot päevas ajavahemikul 1. mai 2004 — 31. märts 2005,
                                    
                                 
                                       —
                                    
                                    
                                       7. märtsi 2005. aasta Euroopa Parlamendi teenistusse lähetatud siseriiklike ekspertide lähetamist reguleerivate eeskirjade artikli 15 lõike 2 alusel 84,35 eurot päevas alates 1. maist 2005,
                                    
                                 
                     
         
               —
            
            
               
                           ii)
                        
                        
                           72,39 eurot igakuise täiendava hüvitisena 7. märtsi 2005. aasta Euroopa Parlamendi teenistusse lähetatud siseriiklike ekspertide lähetamist reguleerivate eeskirjade artikli 15 lõike 2 alusel;
                        
                     
         
               —
            
            
               mõista kostjalt hageja kasuks välja viivis punktides i) ja ii) märgitud summadelt alates nende sissenõutavaks muutumisest kuni tegeliku maksmiseni. Viivisemäär tuleb arvutada asjaomasel ajavahemikul kohaldatava Euroopa Keskpanga poolt peamistele refinantseerimistoimingutele kehtestatud intressimäära alusel, mida suurendatakse kahe punkti võrra;
            
         
               —
            
            
               mõista kostjalt välja sümboolne üks euro hagejale asja menetlemise hilinemisest põhjustatud vigadest tuleneva moraalse kahju eest;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja on Euroopa Parlamendi teenistusse lähetatud siseriiklik ekspert. Pärast esimest lepingut 16. oktoobrist 2003 15. oktoobrini 2004 sõlmiti temaga uus üheaastane tööleping ajavahemikuks 16. oktoober 2004 — 15. oktoober 2005 ning hiljem kaheaastane tööleping ajavahemikuks 16. oktoober 2005 — 15. oktoober 2007. Oma hagiga taotleb ta, et tühistataks talle 14. juuni 2006. aasta kirjaga teatavaks tehtud otsus mitte maksta talle päevaraha täies ulatuses alates 16. oktoobrist 2003 ja millega määrati hageja töölevõtmiskohaks Overijse (Belgia).
   Oma tühistamishagi toetuseks esitab hageja väite, mis tugineb 2002., 2004. ja 2005. aasta Euroopa Parlamendi teenistusse lähetatud siseriiklike eksperte käsitlevate eeskirjade väidetavale väärale tõlgendamisele ja kohaldamisele. Hageja väidab, et ta elas esimese töölepingu sõlmimise hetkel Saksamaal ja mitte Belgias, mille Parlament määratles tema töölevõtmiskohana. Ta väidab, et tema lähetamine otsustati tema päritolumaa tööandja (Nordrhein-Westfalen'i liidumaa ministrite nõukogu esimees) ja komisjoni kokkuleppega tema, kui ajutise teenistujaga esimese töölepingu sõlmimise raames ajavahemikuks 1. septembrist 200231 juulini 2003; see kujutab hageja arvates endast tõendit tema elukoha kohta tema töölevõtmisel ja uute töölepingute sõlmimisel. Hageja väidab samuti, et tema kolimist Brüsselisse, et asuda ametisse siseriikliku eksperdina ja Belgia seaduste täitmist oma ajutise elukoha Brüsselis registreerimisega seonduvas, ei saa käsitleda “elukoha” muutmisena, mis eeldab stabiilset, alalist ja kestvat elama asumist. Oma seisukoha toetuseks viitab ta asjaolule, et temaga sõlmitakse määratud tähtajaga töölepinguid, mille kogukestus ei tohi ületada 6 aastat; ning et pärast 6 aasta möödumist pöördub ta põhimõtteliselt tagasi Saksamaale, et jätkata oma algset tegevust siseriikliku kohtu kohtunikuna. Seetõttu leiab hageja, et tema elukoht on kogu siseriikliku eksperdina töötamise vältel Saksamaal ja mitte Brüsselis.
   Seoses kahju hüvitamise hagiga leiab hageja, et Euroopa Parlament ületas tema poolt selgituste saamiseks ja olukorra uueks läbivaatamiseks esitatud taotlustele vastamise mõistliku tähtaja, kusjuures selline käitumine on vastuolus Euroopa hea haldustava nõuetega. Hageja taotleb sellest tuleneva moraalse kahju hüvitamist ühe sümboolse euro väljamõistmisega kostjalt. Hageja taotleb samuti viiviste välja mõistmist summadelt, mida talle tuleb maksta siseriiklike eksperte käsitlevate 2002., 2004. ja 2005. aasta eeskirjade alusel.